CELEX: 31970R2555
Language: el
Date: 1970-12-15
Title: Κανονισμός (ΕΟΚ) αριθ. 2555/70 του Συμβουλίου της 15ης Δεκεμβρίου 1970 περί καταργήσεως του κανονισμού αριθ. 168/67/ΕΟΚ και τροποποιήσεως των κανονισμών αριθ. 19/69/ΕΟΚ και αριθ. 171/67/ΕΟΚ

Avis juridique important

|

31970R2555

Κανονισμός (ΕΟΚ) αριθ. 2555/70 του Συμβουλίου της 15ης Δεκεμβρίου 1970 περί καταργήσεως του κανονισμού αριθ. 168/67/ΕΟΚ και τροποποιήσεως των κανονισμών αριθ. 19/69/ΕΟΚ και αριθ. 171/67/ΕΟΚ  

Επίσημη Εφημερίδα αριθ. L 275 της 19/12/1970 σ. 0006 - 0007 Δανική ειδική έκδοση: Σειρά I Κεφάλαιο 1970(III) σ. 0768  Αγγλική ειδική έκδοση: Σειρά I Κεφάλαιο 1970(III) σ. 0867  Ελληνική ειδική έκδοση: Κεφάλαιο 03 τόμος 6 σ. 0078  Ισπανική ειδική έκδοση: Κεφάλαιο 03 τόμος 4 σ. 0099  Πορτογαλική ειδική έκδοση : Κεφάλαιο 03 τόμος 4 σ. 0099 

ΚΑΝΟΝΙΣΜΟΣ (ΕΟΚ) αριθ. 2555/70 ΤΟΥ ΣΥΜΒΟΥΛΙΟΥ της 15ης Δεκεμβρίου 1970 περί καταργήσεως του κανονισμού αριθ. 168/67/ΕΟΚ και τροποποιήσεως των κανονισμών αριθ. 19/69/ΕΟΚ και αριθ. 171/67/ΕΟΚΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό αριθ. 2554/70/ΕΟΚ(2), και ιδίως το άρθρο 16 παράγραφος 1,  το άρθρο 17 και το άρθρο 18 παράγραφος 2,  τον κανονισμό αριθ. 162/66/ΕΟΚ του Συμβουλίου της 27ης Οκτωβρίου 1966 περί των συναλλαγών λιπαρών ουσιών μεταξύ της Κοινότητος και της Ελλάδος(3), και ιδίως το άρθρο 8,  την πρόταση της Επιτροπής,  Εκτιμώντας:  ότι το άρθρο 17 του κανονισμού αριθ. 136/66/ΕΟΚ θα τροποποιηθεί την 1η Ιανουαρίου 1971- ότι βάσει της τροποποιήσεως αυτής πρέπει να καταργηθεί ο κανονισμός αριθ. 168/67/ΕΟΚ του Συμβουλίου της 27ης Ιουνίου 1967 περί καθορισμού των προϋποθέσεων εκδόσεως  των πιστοποιητικών εισαγωγής και εξαγωγής στον τομέα του ελαιολάδου(4), όπως τροποποιήθηκε από τον κανονισμό αριθ. 1253/70/ΕΟΚ (5)- ότι, για το σκοπό καλής διοικητικής διαχειρίσεως του καθεστώτος των κοινοτικών πιστοποιητικών, είναι αναγκαίο, σε περίπτωση εκ των προτέρων καθορισμού της εισφοράς, να πραγματοποιείται η εισαγωγή κατά τη διάρκεια ισχύος του πιστοποιητικού το οποίο  αποτελεί αποδεικτικό του εκ των προτέρων καθορισμού- ότι πρέπει, ως εκ τούτου, να τροποποιηθεί το άρθρο 1 του κανονισμού αριθ. 19/69/ΕΟΚ του Συμβουλίου της 20ής Δεκεμβρίου 1968 περί του εκ των προτέρων καθορισμού της εισφοράς κατά την εισαγωγή ελαιολάδου(6), όπως τροποποιήθηκε τελευταία από τον κανονισμό  αριθ. 2110/70/ΕΟΚ(7)- ότι το άρθρο 2 του κανονισμού αριθ. 19/69/ΕΟΚ περιέχει διατάξεις σχετικές με την ασφάλεια σε περίπτωση εκ των προτέρων καθορισμού της εισφοράς, οι οποίες υπάγονται εφ' εξής στο καθεστώς των πιστοποιητικών που προβλέπονται στο άρθρο 17 του κανονισμού  αριθ. 136/66/ΕΟΚ- ότι είναι, ως εκ τούτου, αναγκαίο να καταργηθεί το εν λόγω άρθρο 2- ότι ίδιας φύσεως προβλήματα ανευρίσκονται στα άρθρα 7α και 7β του κανονισμού αριθ. 171/67/ΕΟΚ του Συμβουλίου της 27ης Ιουνίου 1967 περί των επιστροφών και των εισφορών που εφαρμόζονται κατά την εξαγωγή ελαιολάδου(8), όπως τροποποιήθηκε τελευταία από τον  κανονισμό αριθ. 2118/69/ΕΟΚ(9)- ότι είναι σκόπιμο, κατά συνέπεια, να προσαρμοσθεί το άρθρο 7α και να καταργηθεί το άρθρο 7β που αναφέρονται ανωτέρω,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός αριθ. 168/67/ΕΟΚ καταργείται.   Άρθρο 2  1. Το κείμενο του άρθρου 1 του κανονισμού αριθ. 19/69/ΕΟΚ αντικαθίσταται από το ακόλουθο κείμενο:  "Η εισφορά που εφαρμόζεται στα προϊόντα, που αναφέρονται στο άρθρο 1 παράγραφος 2 μέρος γ) του κανονισμού αριθ. 136/66/ΕΟΚ, η οποία ισχύει κατά την ημέρα καταθέσεως της αιτήσεως για τη χορήγηση πιστοποιητικού εισαγωγής, προσαρμοζομένη βάσει της τιμής  κατωφλίου που ισχύει την ημέρα εισαγωγής, εφαρμόζεται, κατόπιν αιτήσεως του ενδιαφερομένου που υποβάλλεται κατά τη στιγμή της αιτήσεως για τη χορήγηση πιστοποιητικού, σε εισαγωγή που θα πραγματοποιείται κατά τη διάρκεια ισχύος του πιστοποιητικού." 2. Το άρθρο 2 του κανονισμού αριθ. 19/69/ΕΟΚ καταργείται.   Άρθρο 3  1. Το κείμενο του άρθρου 7α παράγραφος 2 του κανονισμού αριθ. 171/67/ΕΟΚ αντικαθίσταται από το ακόλουθο κείμενο:  "Εν τούτοις, με την επιφύλαξη των διατάξεων της παραγράφου 3, η επιστροφή που εφαρμόζεται την ημέρα της καταθέσεως της αιτήσεως για τη χορήγηση πιστοποιητικού εξαγωγής, προσαρμοζόμενη βάσει της τιμής κατωφλίου που ισχύει την ημέρα εξαγωγής, εφαρμόζεται,  κατόπιν αιτήσεως του ενδιαφερομένου που υποβάλλεται κατά τη στιγμή της αιτήσεως για τη χορήγηση πιστοποιητικού, σε εξαγωγή που πραγματοποιείται κατά τη διάρκεια ισχύος του πιστοποιητικού." 2. Το άρθρο 7β του κανονισμού αριθ. 17/67/ΕΟΚ καταργείται.   Άρθρο 4  Ο παρών κανονισμός αρχίζει να ισχύει την 1η Ιανουαρίου 1971.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 15 Δεκεμβρίου 1970.  Για το Συμβούλιο Ο Πρόεδρος J. ERTL  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. Ν 275 της 19.12.1970, σ. 5.  (3) ΕΕ αριθ. 197 της 29.10.1966, σ. 3393/66.  (4) EΕ αριθ. 130 της 28.6.1967, σ. 2593/67.  (5) ΕΕ αριθ. Ν 143 της 1.7.1970, σ. 1.  (6) ΕΕ αριθ. Ν 3 της 7.1.1969, σ. 2.  (7) ΕΕ αριθ. Ν 234 της 23.10.1970, σ. 6.  (8) EΕ αριθ. 130 της 28.6.1967, σ. 2600/67.  (9) ΕΕ αριθ. Ν 271 της 29.10.1969, σ. 9.